***J e g y z ő k ö n y v***

Készült: Vése Községi Önkormányzat Képviselő-testületének 2013. szeptember 9-én este 18.00 órai kezdettel a vései Művelődési Ház tanácskozó termében tartott testületi üléséről.

Jelen vannak: a csatolt jelenléti íven szereplő személyek

Bertók László polgármester köszönti a megjelenteket, megállapítja, hogy az 5 fő testületi tagból mindenki megjelent, tehát a testület teljes létszámban jelen van az ülésen, így az határozatképes, azt megnyitja.

Javasolja, hogy a kiküldött meghívóban szereplő napirendek kerüljenek megvitatásra. Más napirend tárgyalására indítvány nem érkezett.

Vése község Képviselő-testülete az írásos meghívóban foglaltak alapján, ellenszavazat és tartózkodás nélkül, 5 igen szavazattal a következő határozatot hozza:

**92/2013. (IX. 9.) Kt. számú határozat**

**=============================**

Vése Községi Önkormányzat Képviselő-testülete az írásos napirendben foglaltak szerint az alábbi napirendeket tárgyalja:

**1./ Vése Községi Önkormányzat 2013. évi költségvetésének módosításáról.**

Előadó: Bertók László polgármester

 (írásos előterjesztés)

**2./ Beszámoló Vése Községi Önkormányzat 2013. évi költségvetésének I. félévi teljesüléséről.**

Előadó: Bertók László polgármester

 (írásos előterjesztés)

**3./ Rendeletalkotás a** **közterület filmforgatási célú igénybevételéről.**

Előadó: Bertók László polgármester

 (írásos előterjesztés)

**4./ Döntés pályázat benyújtásáról a megyei önkormányzati tartalékról és a helyi önkormányzatok működőképessége megőrzését szolgáló 2013. évi kiegészítő támogatásáról szóló 39/2013. (VII. 31.) BM rendelet alapján.**

 Előadó: Bertók László polgármester

 (írásos előterjesztés)

**5./ Egyebek.**

**Zárt ülés, szociális kérelmek és juttatások elbírálása.**

Határidő: azonnal

Felelős: Bertók László polgármester

**1./ Vése Községi Önkormányzat 2013. évi költségvetésének módosításáról.**

**Bertók László polgármester**

Kéri jegyző urat, hogy a módosítást ismertesse a testülettel:

**Ács Attila jegyző**

A módosítás alapjába véve olyan bevételi és kiadási tételekből áll, amelyek előre nem látható módon került tervezésre. Nagyságrendjük néhány 100 eFt, de a 4. napirendet ennek a változtatásnak kell megalapoznia. A módosulások egyébként a 2. napirendből is kitűnnek.

**Bálintné Szabados Katalin pénzügyi vezető**

Az összefoglaló táblázatból kitűnik a változtatások mértéke.

**Nagy Gábor képviselő**

Néhány számszaki tételről szól, felhívja a figyelmet a gépjármű adó bevételek elmaradására.

**Ács Attila jegyző**

Jelzi, hogy a nem fizetők járművei hamarosan kivonásra fognak kerülni a forgalomból.

**Bertók László polgármester**

Javasolja a rendelettervezet elfogadását.

A képviselő-testület az írásos előterjesztés és szóbeli kiegészítés alapján 5 igen szavazattal ellenszavazat és tartózkodás nélkül a következő rendeletet alkotja:

**Vése Községi Önkormányzat Képviselő-testületének** **8/2013. (IX. 9.) önkormányzati rendelete az önkormányzat 2013. évi költségvetésének módosításáról.**

A rendelet szövegét jelen jegyzőkönyv melléklete tartalmazza.

**2./ Beszámoló Vése Községi Önkormányzat 2013. évi költségvetésének I. félévi teljesüléséről.**

**Bertók László polgármester**

Ahogy jegyző úr már említette az a napirend szervesen összefügg az elsővel. Kérdés, vélemény?

**Ács Attila jegyző**

A bevételek jól alakultak. A gyermekétkeztetési feladat finanszírozására további források érkeztek. A félévben viszonylag stabil volt a gazdálkodás, a második félévbe szükség lesz az adóbevételekre, és újabb állami támogatásokra.

Vése község Képviselő-testülete az írásos előterjesztés alapján, ellenszavazat és tartózkodás nélkül, 5 igen szavazattal a következő határozatot hozza:

**93/2013. (IX. 9.) Kt. számú határozat**

**=============================**

Vése Község Önkormányzatának Képviselő-testülete Vése Község Önkormányzatának 2013. I. félévi gazdálkodásáról szóló beszámolóját

56. 512 eFt bevétellel valamint,

53. 989 eFt kiadással jóváhagyja.

Határidő: azonnal

Felelős: Bertók László polgármester

**3./ Rendeletalkotás a** **közterület filmforgatási célú igénybevételéről.**

**Bertók László polgármester**

Maga a törvényi elképzelés inkább a városok érdekében születet, de természetesen itt helyben is kell ebben a tárgykörben rendeletet alkotnunk. Az írásos előterjesztés erről részletesen szól.

**Ács Attila jegyző**

A rendeleti rendelkezések egy korábbi 2006. évi rendeletbe épülnek be.

A képviselő-testület az írásos előterjesztés alapján 5 igen szavazattal ellenszavazat és tartózkodás nélkül a következő rendeletet alkotja:

**Vése Községi Önkormányzat Képviselő-testületének** **9/2013. (IX. 9.) önkormányzati rendelete az önkormányzat a közterületek rendeltetéstől eltérő használatáról szóló 12/2006. (XI. 27.) számú rendeletének módosításáról.**

A rendelet szövegét jelen jegyzőkönyv melléklete tartalmazza.

**4./ Döntés pályázat benyújtásáról a megyei önkormányzati tartalékról és a helyi önkormányzatok működőképessége megőrzését szolgáló 2013. évi kiegészítő támogatásáról szóló 39/2013. (VII. 31.) BM rendelet alapján.**

**Bertók László polgármester**

Az előző évek gyakorlatának megfelelő, de más jellegű pályázatról van szó, de ez is a forráshiány enyhítését hivatott kezelni. Kellő pénzügyi, számszaki alátámasztást követően igényelheti a testület ezt a támogatást. Beadási határidő szeptember 30.

**Ács Attila jegyző**

A határozati javaslat megfogalmazásánál igyekezett mindazon kiadások körét megfogalmazni, amelyet jogszabály megenged. Ezekre kíván az önkormányzat teljes joggal pályázni.

**Bertók László polgármester**

Egyértelmű ez a napirend is, javasolja a határozati javaslat elfogadását.

Vése község Képviselő-testülete az írásos előterjesztés alapján, ellenszavazat és tartózkodás nélkül, 5 igen szavazattal a következő határozatot hozza:

**94/2013. (IX. 9.) Kt. számú határozat**

**=============================**

Vése Község Önkormányzatának Képviselő-testülete a megyei önkormányzati tartalékról és a helyi önkormányzatok működőképessége megőrzését szolgáló 2013. évi kiegészítő támogatásról szóló 39/2013. (VII. 31.) BM rendelet alapján, kötelező feladatainak, továbbá a 2013. évi költségvetési rendeletében jogszabályok által jóváhagyott kiadásainak maradéktalan teljesítése érdekében pályázatott nyújt be az illetékes szakminisztérium felé.

A testület felhatalmazza a polgármestert a szükséges intézkedések megtételére.

Határidő: 2013. szeptember 30.

Felelős: Bertók László polgármester

**5./ Egyebek.**

**5/1. Képviselői felvetések.**

**Bertók László polgármester**

Egyéb napirendet nem terjeszt elő, mivel nemrég volt testületi ülés. Kérdés, vélemény, ha van, azt el lehet mondani.

**Nagy Gábor képviselő**

Röviden szól az iskolatej akcióról, mely csökkenti a napi élelmezés kiadásokat.

**Bertók László polgármester**

A GYÉK a tízórait úgy fogja leszámlázni, hogy az iskolatej támogatott részével csökkent azt. Az iskola felé az a kérdése, hogy a testnevelési órák mivel a Művelődési Házban vannak, ennek használatáért a KLIK nem tudna-e fizetni valamit. Ebből a rezsiköltségek egy része megtérülhetne. Kéri igazgató urat, hogy erről az igényről referáljon a fenntartó felé.

**Zsoldos Imre képviselő**

Fenn áll a szerződés a gyepmesterrel még?

**Bertók László polgármester**

Elvileg igen. De eseti jellegre szól. A kóbor kutyákat előzetesen célszerű befogni és akkor jöjjenek ki, amikor azok befogásra kerültek, nem pedig potyára. Vannak kutyák, amelyeknek a tulajdonosai nem együttműködők a hivatallal.

**Ács Attila jegyző**

Az ebtartás előírásairól szól, vélhetően, akik nem oltatják be a kutyáikat az év végéig, azok fel lesznek szabálysértésileg jelentve. Erről előzetesen írásbeli felszólítást is kapnak. Természetesen erről a hatósági állatorvos fog adatot szolgáltatni.

**Zsoldos Imre képviselő**

A múltkori ülésen egy bérlakást adtunk oda azzal, hogy az fel kell újítani. Ez megoldódott?

**Bertók László polgármester**

Nagyjából igen. Még két csapot kell felszerelni, korábban villanykapcsolókat cseréltek. Ezek önkormányzati pénzből lettek cserélve. A festés anyagát is kifizetjük, ők a munkadíjat vállalják. „Nagyobb volt a füstje, mint a lángja a dolognak.” A fennmaradó egyik lakást vis-maior helyzetre, a másikat esetlegesen egy óvónőnek tartjuk fenn az álláshirdetés szerint.

**Bertók Attila képviselő**

A Budai féle lakás eladásról érdeklődik.

**Bertók László polgármester**

Az érintett értesítve lett, a határidő a hónap végéig szól, elmondása szerint minden rendben van, a vételárat kifizetik. Igaz ügyvédi szerződés még nem készült.

Több hozzászólás nem lévén, Bertók László polgármester úr megköszöni a megjelenést, és a testületi ülést bezárja.

**Vése község Képviselő-testületének 2013. szeptember 9-én megtartott zárt testületi ülésén hozott határozatai:**

* A testület **95/2013. (IX. 9.) Kt. számú határozat**ával a zárt ülés napirendjét fogadta el.
* A testület **96/2013. (IX. 9.) Kt. számú határozat**ában4 fő kérelmezőtűzifajuttatás iránti kérelmét nyilvántartásba vette, és azokról a lehetőségek ismeretében dönt a későbbiekben.
* A testület **97/2013. (IX. 9.) Kt. számú határozat**ában60.000 Ftszociális kölcsön állapított meg, melyet 10.000 Ft-ként kell a támogatottnak visszafizetni.

K.m.f.

 **Bertók László Ács Attila**

 polgármester jegyző